62008CJ0214_DA
Sagens genstand
Afgørelse
Sagens genstand
Angående
Appel af dom afsagt den 11. marts 2008 af Retten i Første Instans (Tredje Afdeling), Guigard mod Kommissionen (sag T-301/05), hvorved Retten frifandt Kommissionen i en sag med påstand om erstatning for det tab, som sagsøgeren hævdede at have lidt som følge af Kommissionens adfærd i forbindelse med den manglende forlængelse af sagsøgerens ansættelseskontrakt, der var blevet indgået inden for rammerne af det tekniske samarbejde mellem Fællesskabet og Republikken Niger, der er finansieret af Den Europæiske Udviklingsfond – betingelser for Fællesskabets ansvar i og uden for kontraktforhold – tilsidesættelse af artikel 313, stk. 2, litra k), og artikel 314 i den fjerde Lomékonvention (EFT 1991 L 229, s. 1), som ændret ved aftalen undertegnet på Mauritius (EFT 1998 L 156, s. 3) – tilsidesættelse af begrundelsespligten og retten til forsvar.
Afgørelse
Konklusion
1) Dommen afsagt den 11. marts 2008 af De Europæiske Fællesskabers Ret i Første Instans, Philippe Guigard mod Kommissionen (sag T-301/05), ophæves, i det omfang Retten antog det af Philippe Guigard anlagte søgsmål til realitetsbehandling.
2) Kommissionen for De Europæiske Fællesskaber frifindes i sag T-301/05.
3) Det er ufornødent at træffe afgørelse om den af Philippe Guigard iværksatte appel.
4) Philippe Guigard betaler de af Kommissionen afholdte omkostninger i forbindelse med sagen for De Europæiske Fællesskabers Domstol og for De Europæiske Fællesskabers Ret i Første Instans.